b'\n_START_ARTICLE_\nMOT-kielipalvelut\n_START_PARAGRAPH_\nMOT on Kielikone Oy:n kielipalveluiden tuotenimi. MOT-kielipalveluihin kuuluvat sanakirja-, konek\xc3\xa4\xc3\xa4nn\xc3\xb6s- ja kielentarkistuspalvelut, jotka on tehty yhteisty\xc3\xb6ss\xc3\xa4 sanakirjakustantajien ja kieliasiantuntijoiden kanssa. MOT-tuotteita ja -palveluita on saatavilla Windows-, Internet-, intranet- ja mobiiliymp\xc3\xa4rist\xc3\xb6ihin._NEWLINE_MOT on digitaalisten sanakirjojen osalta Suomen markkinajohtaja. MOT-tuotteita ja -palveluita k\xc3\xa4ytet\xc3\xa4\xc3\xa4n yrityksiss\xc3\xa4, julkishallinnossa, oppilaitoksissa ja yksityistalouksissa. Kielikoneella on asiakkaita yli 100 maassa.'